भारतीय लोकतंत्र किसके बूते सांस लेता, एक कदम दायें, और तीन कदम पीछे चलता है? जवाब है, गुंडों और लुटेरों के. पढ़ लीजिये. ध्‍यान से पढ़ि‍येगा. उत्‍तर-दक्षिण कहीं भी इस फलते-फूलते लोकतंत्र के किसी राज्‍य के ज़रा दबे-छिपे हिस्‍से की किताब के पन्‍ने पलटना शुरू कीजिये, पाइयेगा हर जगह कोई न कोई होनहार व काबिल गुंडा और लूटेरा समूह लोकतंत्र को मजबूत करने में सरकार के हाथ बंटा रहा है! सरकार बेचारी से ऐसा हो ही नहीं पाता कि बिना ऐसे काबिल समूहों के काबिल मदद के अपने को खड़ी कर ले. और खड़ी कर भी ले तो खड़ी रह सके!